recursal/SuperWikiNEXT-32B huggingface dataset:
நடு ஆப்பிரிக்காவில் காபோன் அமைந்திருக்கும் இடம்.
இயற்கை அணு உலைகள் இருந்த இடத்தின் புவியியல் அமைப்பின் குறுக்கு வெட்டுத் தோற்றம். படத்தில் எண்கள் குறிப்பிடும் பகுதிகள்-.  
(1) அணு உலைகள் இருந்த இடம்.   
(2) புரைகள் நிறைந்த பொரபொரப்பான பாறை (அல்லதை புழைப் பாறை)   
(3) யுரேனியம் படலம்,   
(4) கருங்கல் பாறை
**ஓக்லோ** என்னும் இடமானது, நடு ஆப்பிரிக்காவில் உள்ள காபோன் நாட்டில், ஓ-ஓகூயே (Haut-Ogooué ) என்னும் மாநிலத்தில் உள்ள பிரான்சிவில் (Franceville) என்னும் ஊரில் உள்ளது. இவ்விடத்தின் தனிச் சிறப்பு எனவென்றால், மாந்தர்களின் துணை ஏதுமில்லாமல் இயற்கையிலேயே தன்நேர்வாக யுரேனியம் அணு உலைகள் (தொடரியக்கமாக அணுக்கரு பிளப்பு நிகழ்ந்து) தொடங்கி மிக மிக நெடுங்காலமாக, அதாவது 600,000 ஆண்டுகள் முதல் 1,500,000 ஆண்டுகள் வரையும், இயங்கி வந்திருக்க வேண்டும் என்று செப்டம்பர் 1972ல் பிரான்சிய அறிவியலாளர்கள் கண்டு பிடித்தனர். பெரு வியப்பூட்டும் இந்நிகழ்வு நடந்த காலத்தில் நில உலகில் உள்ள தரைநிலப் பகுதிகள் யாவும் பல்வேறு கண்டங்களாகப் *பிரியாமல்* ஒன்றாக இருந்தது (பார்க்க: ஒருநிலக் கொள்கை). ஏறத்தாழ 1.5 பில்லியன் ஆண்டுகளுக்கு முன்னர் நிகழ்ந்திருக்க வேண்டும் என்று கருதுகின்றனர். இந்த அணு உலை இயங்குவதற்கு ஆக்சிசன் தேவைப்பட்டிருக்கும் என்றும், அக்காலத்திற்கு சற்று முன்தான் (ஏறத்தாழ 2 பில்லியன் ஆண்டுகளுக்கு முன்னர்) உலகில் முதன் முதலாக ஆக்சிசன் வளிமம் வெளியிடும் உயிரிகள் தோன்றியிருந்தன என்றும் அறிகிறார்கள். இவ்வுயிரிகள் ஒளிச்சேர்க்கை வழி ஆக்சிசனை வெளிவிட்டன.

வரலாறு
------

பியர்லாத்தே (Pierrelatte) என்னும் இடத்தில் அமைந்துள்ள பிரான்சிய அணு ஆற்றல் நிறுவனம் ஜூன் 7 1972இல், யுரேனிய ஓரிடத்தான்களின் விகிதத்தில் (U235/U238) சிறு வழக்கமாறுமாடு ஒன்றைக் கண்டனர். U238 ஓரிடத்தானை ஒப்பிடு பொழுது U235 என்னும் யுரேனிய ஓரிடத்தானின் அளவு விகிதம் 0.7202+/- 0.0010 % இருப்பதற்கு மாறாக 0.7171 % ஆகக் குறைந்து இருந்தது. இதற்கான சோதனைப் பொருள் ஓக்லோ என்னும் இடத்தில் இருந்து வந்ததாகக் கண்டறிந்தனர். U235 ஓரிடத்தானின் அளவு இதைவிட மிகக் குறைந்த அளவான 0.440 % ஆக சில இடங்களில் இருப்பதையும் பின்னர் கண்டனர். இப்படி U235 குறைவது தொடர்-விளைவாக அணுபிளப்பு நிகழும் அணு உலை இருந்தால் நிகழும் ஒன்றாகும். U235 என்பது எளிதாக அணுக்கரு பிளப்புக்குட்பட்டு தொடர்-விளைவாக அணுபிளப்புக்கு வழிதரும் ஓர் ஓரிடத்தான். எனவே அதன் அளவு இப்படி வேறு எங்கும் இல்லாத அளவு குறைந்து இருப்பது அணு உலை இயங்கியதற்கு வலுவான சான்றாக உள்ளது.

குறிப்புகளும் மேற்கோள்களும்
---------------------------

1. ↑  P. K. Kuroda, The Origin of the Chemical Elements and the Oklo Phenomenon, Springer Verlag, 1982
2. ↑  H. Bouzingues, RJ.M. Boyer, C. Seyve and P. Teuilieres, "The Oklo Phenomeneon", IAEA, Vienna, 1975, p. 237

வெளி இணைப்புகள்
---------------

* ஓக்லோ: இயற்கை அணு உலை பரணிடப்பட்டது 2006-03-16 at the வந்தவழி இயந்திரம்
* சி. ஜெயபாரதன் கட்டுரை
யோகி ஹரி
**யோகி ஹரி** (பிறப்பு: 22 ஜூன் 1945 ) சம்பூர்ணா யோகாவின் (முழுமையின் யோகா) குரு ஆவார். இவர் ஆசிரியர் மற்றும் குருவாக உலகம் முழுவதும் நன்கு அறியப்பட்டவர். அவர் சிவானந்தர் வம்சாவளியைச் சேர்ந்தவர்.

இளமைக்காலம்
-----------

22 வயதில் அவர் மருத்துவ ரீதியாக குணப்படுத்த முடியாத நோயால் பாதிக்கப்பட்டார். யோகப்பயிற்சிகள் மூலம் உடலை நோயிலிருந்து மீட்டெடுத்தார். எட்டு ஆண்டுகளாக அவர் தீவிர அர்ப்பணிப்புடன் பயிற்சி பெற்றார், அந்த நேரத்தில் அவர் தனது முழு உடலையும் சரியான ஆரோக்கியத்துடன் மாற்றினார். 1975 ஆம் ஆண்டில் அவர் தனது குருக்கள், சுவாமி விஷ்ணுதேவானந்தா மற்றும் சுவாமி நடபிரஹ்மானந்தா ஆகியோரை சந்தித்தார். பின்னர் 7 ஆண்டுகள் சிவானந்தா ஆசிரமத்தில் கழித்தார், அங்கு அவர் யோகாவை முழுமையாகக் கற்றார். பின்னர் யோகா அறிவியலை சுவாமி நடபிரஹ்மானந்தாவிடம் இருந்து 14 ஆண்டுகள் கற்றார். அவர் தற்போது புளோரிடாவின் மீராமரில் உள்ள தனது ஆசிரமத்தில் வசித்து வருகிறார்.

செயல்கள்
--------

மனித ஆளுமையின் அனைத்து அம்சங்களையும் தூய்மைப்படுத்தவும் ஒத்திசைக்கவும் ஹத, ராஜா, கர்மா, பக்தி, ஞானம் மற்றும் நாடா யோகாவை புத்திசாலித்தனமாக ஒருங்கிணைக்கும் முழுமையின் யோகாவாக சம்பூர்ண யோகாவை உருவாக்கினார். இந்த யோகாவினால் ஆழமான, எளிமையான மற்றும் நடைமுறை மற்றும் ஒவ்வொரு பின்னணியிலிருந்தும் நீடித்த மகிழ்ச்சியான வாழ்க்கையை வாழ உதவுகிறது. உடல்நலம், அமைதி மற்றும் மகிழ்ச்சி ஆகியவற்றை இந்த யோகா அளிக்கிறது.

வெளியீடுகள்
-----------

யோகி ஹரி 4 புத்தகங்களை எழுதியவர் மற்றும் 56 க்கும் மேற்பட்ட இசை ஆல்பங்களை பதிவு செய்துள்ளார். "சம்பூர்ணா ஹத யோகா அட் ஹோம் வித் யோகி ஹரி" (Sampoorna Hatha Yoga at Home with Yogi Hari), மற்றும் "நாடா யோகா ஹோம் வித் யோகி ஹரியுடன்" (Nada Yoga at Home with Yogi Hari.) என்ற காணொளிகளை வெளியிட்டார்.

மேற்கோள்கள்
-----------

1. ↑
**ஆலடி விநாயகர் ஆலயம்** இலங்கையின் கிழக்கே திருகோணமலை நகரில் அமைந்துள்ள விநாயகர் ஆலயம்.

அமைவிடம்
--------

திருகோணமலை ஸ்ரீ பத்திரகாளி அம்மன் ஆலயத்தின் அருகே அதன் ஈசானமூலையில் அமைந்துள்ளது. ஆலயமுன்றலில் நின்றவாறு ஈழத்தில் மிகப்பிரசித்திபெற்ற பழம்பெரும் ஆலயமாகிய திருக்கோணேசர் ஆலயத்தினை அடியவர்கள் தரிசிக்கலாம் என்பது சிறப்பம்சமாகும்.

வரலாறு
------

சுமார் நூறு ஆண்டுகளுக்கு முன்னால் மாத்தளையிலிருந்து வந்த வணிகர்கள் ஐயனார் கேணியடியில் வைத்து வழிபட்டுவந்த கேணியடிப்பிள்ளையாரை எடுத்து வந்து தற்போது ஆலடி விநாயகர் ஆலயம் அமைந்துள்ள இடத்தில் பிரதிஷ்டை செய்து 1905 இல் மடாலயம் அமைத்து வழிபட்டு வந்திருக்கிறார்கள்.[]

சிறப்பம்சம்
-----------

கிழக்கு மாகாணத்தில் இவ்வாலயத்தில்தான் முதன்முதலாக பஞ்சமுகவிநாயகர் பிரதிஷ்டை செய்யப்பட்டுள்ளார்.

திருவிழாக்கள்
-------------

சித்திராபூரணையைத் தீர்த்ததினமாகக் கொண்டு பத்து நாள் அலங்கார உற்சவமும், மாதசதுர்த்தி, விநாயகவிரதம், கஜமுகாசூரசம்காரம், சர்வாலயதீபம், திருவெம்பாவை, சுவர்க்கவாயில் ஏகாதசி, தைப்பூசம் முதலியனவும் நைமித்திய பூஜை வழிபாடுகளாக நடைபெற்று வருகின்றன. மார்கழி மாதம் முழுவதும் திருப்பள்ளியெழுச்சிப் பூசையும், சங்காபிஷேகமும் இங்கு சிறப்பாக நடைபெற்று வருகின்றன. சித்திராபூரணையன்று ஆலடிவிநாயகப் பெருமான் கடற்தீர்த்தம் ஆடச்செல்வார்.

உசாத்துணை
---------

பண்டிதர் இ. வடிவேல் எழுதிய *திருகோணமலை மாவட்டத் திருத்தலங்கள்* எனும் நூல்.

வெளி இணைப்புகள்
---------------

* ஆலடி விநாயகர் ஆலயம் புகைப்படங்கள் 2009
**யோகான் சேகாட் வான் அங்கெல்பீக்** (Johan Gerard van Angelbeek) (1727, விட்மன்ட் - 2 செப்டெம்பர் 1799, கொழும்பு) ஒரு ஒல்லாந்த குடியேற்றவாத அலுவலர். இவர் இலங்கையில் ஒல்லாந்தர் ஆட்சியின் கடைசி ஆண்டுகளில் அதன் ஆளுனராக இருந்து ஒல்லாந்தப் படைகளை வழிநடத்தியவர். இவர் காலத்திலேயே பிரித்தானியர் இலங்கையில் ஒல்லாந்த ஆள்புலங்களை கைப்பற்றினர்.

வான் ஆங்கெல்பீக் 1727 இல் கிழக்கு பிரிசியாவில் பிறந்தார். 1754 இல் இவர் இந்தியாவுக்கும், பத்தேவியாவுக்குக் பயணம் செய்துவிட்டு 1755 இல் நெதர்லாந்துக்குத் திரும்பினார். 1756 இல் ஒல்லாந்தக் கிழக்கிந்தியக் கம்பனி இணைந்து இந்தியப் பெருங்கடல் பகுதிக்குத் திரும்பி பத்தேவியாவிலும், வங்காளத்திலும் பணியாற்றினார். 1764 இல் ஒல்லாந்த இலங்கையின் தலைநகரான கொழும்பில் ஒரு அலுவலர் பதவியைப் பெற்றுக்கொண்டார். 1767 ஆம் ஆண்டில் இந்தியாவில் உள்ள தூத்துக்குடித் துறைமுகத்தில் கூப்மன் ஆகப் பதவியேற்ற ஆங்கெல்பீக், 1770 இல் துறைமுகத்தின் மூத்த அலுவலராகி, 1783 வரை அப்பதவியில் இருந்தார்.

1783 ஆம் ஆண்டு இவர் மலபாரின் ஆளுனராக நியமனம் பெற்றுப் பின்னர் 1787 இல் ஒல்லாந்த இந்தியாவின் ஆளுனர் ஆனார். 1794 இல் பிரெஞ்சுப் புரட்சிப் போர்க் காலத்தில் வான் ஆங்கெல்பீக் இலங்கையில் ஒல்லாந்தரின் கீழிருந்த பகுதிகளுக்கு ஆளுனர் ஆனதுடன், அடுத்த ஆண்டு பிரித்தானியர் இலங்கையின் ஒல்லாந்தர் பகுதிகளில் படையெடுப்பு நடத்தியபோது, ஒல்லாந்தரின் கட்டளைத்தளபதியாகவும் இருந்தார். ஒல்லாந்தைப் பிரான்சுக்கு ஆதரவான கிளர்ச்சியாளர்கள் கைப்பற்றி இருந்தபோது, இலங்கையின் ஒல்ல்லாந்தர் பகுதிகள் பிரான்சின் கையில் சிக்காதிருக்க அவற்றைத் தற்காலிகமாகப் பிரித்தானியரின் பொறுப்பில் விடவேண்டும் என்ற அவர்களின் கோரிக்கையை ஏற்றுக்கொள்ள மறுத்ததால், பிரித்தானியர் படைபலம் கொண்டு இலங்கையில் ஒல்லாந்தரின் கீழிருந்த பகுதிகளைக் கைப்பற்றினர். உண்மையில் பெரும்பாலான கோட்டைகள் தாக்குதல் எதுவும் இன்றியே சரணடைந்தன. இறுதியாக 1796 இல் கொழும்பும் வீழ்ச்சியடைந்தது. பிரித்தானியர் கொழும்பைக் கைப்பற்றிய பின்னரும் அவர் கொழும்பிலேயே 1999 இல் இறக்கும்வரை வாழ்ந்தார்.

யக்கோமினா லீவர் என்பவரை மணம் முடித்த இவருக்கு இரண்டு பிள்ளைகள். இவரது மகன் கிறித்தியனும், மருமகன் வில்லெம் யேக்கப் வான் டெர் கிராபும் ஒல்லாந்தரின் இந்தியப் பெருங்கடல் குடியேற்ற நாடுகளில் முக்கியமான நிர்வாகப் பொறுப்புக்களில் இருந்தனர்.

மேற்கோள்கள்
-----------

1. ↑  Angelbeek, Johan Gerard van in the Nieuw Nederlandsch Biografisch Woordenboek
2. 1 2  Van Angelbeek, Johan Gerard பரணிடப்பட்டது 2015-04-12 at the வந்தவழி இயந்திரம், *Under a Tropical Sun*, Macquarie University, Retrieved 9 May 2012
**வீ. தோ. பொ. த. ஆறுமுகபிள்ளை** (1822-1908) இலங்கை, மட்டக்களப்பு, துறைநீலாவணையைச் சேர்ந்த பல்கலை அறிஞர். இவர் எழுத்தாளர்களான எஸ். முத்துக்குமாரன், சைவப்புலவர் எஸ். தில்லைநாதன் என்பவர்களது பூட்டன் ஆவார்.

வாழ்க்கைக் குறிப்பு
-------------------

இவர் 1822 இல் துறைநீலாவணைப் பிரதேசத்தில் சாஸ்திரி வீமாச்சியார் என்பவருக்கும், கண்ணம்மை என்பவருக்கும் மகனாகப் பிறந்தார். பண்டைய வழக்கின்படி எழுதப்பட்ட இவரது பெயர் முதலெழுத்துக்கள் குறிப்பது வீமாச்சியார் தோம்புதோர் பொலிஸ்த் தலைமை ஆறுமுகபிள்ளை என்பதாகும். அக்காலத்தில் ஒருவர் ஊதியம் பெறாமல் வகிக்கின்ற அரசாங்கக் கௌரவப் பதவியை அவரது பெயர் முதலெழுத்துக்களுடன் சேர்த்து எழுதுவது வழக்காகும். இவரது தந்தையார் அக்காலத்தில் கண்டி அரசனின் பிரதானிகளில் ஒருவர்.

படைப்புகள்
----------

இவர் பல நூல்களை ஆக்கியும், அரிய பல நூல்களைப் பிரதிபண்ணியும் உள்ளார். இவரது படைப்புகள் ஓலைச் சுவடிகளிலேயே காணப்பட்டன. அவற்றுட் சில தற்காலத்தில் அச்சுருப் பெற்றுள்ளன.

#### ஆக்கிய நூல்கள்

கீழ்க்குறிப்பிடப்படும் நூல்கள் அவரால் ஆக்கப்பட்ட நூல்களுள் தற்காலத்தில் ஓலைச் சுவடிகளில் பெறக்கூடியதாயிருப்பது. இன்னும் பல நூல்கள் தற்காலத்திற் பெறமுடியவில்லை.

1. மண்டூர் முருகன் காவடி விருத்தம் (1848)
2. துறைநீலாவணைக் கண்ணகையம்மன் ஊர்சுற்றுக்காவியம் (1845)
3. துறைநீலாவணைக் கண்ணகையம்மன் சின்னக்காவியம் (1852)
4. வைரவர் தோத்திரம் (1840-இவரது கன்னிப்படைப்பு)
5. வதனமார் தோத்திரம் (1850)
6. கதிர்காமக் கந்தன் பேரின்பக் காதல் (1862)
7. சோதிட மாலை (1860)
8. விட வைத்தியத் தொகுப்பு (1868)

#### பிரதி பண்ணிய நூல்கள்

இவரால் பல அரிய நூல்கள் பிரதிபண்ணப்பட்டுள்ளன. இவர் பிரதிபண்ணிய கண்ணகி வழக்குரை ஓலைச்சுவடி இன்றும் துறைநீலாவணைக் கண்ணகையம்மன் ஆலயத்தின் வழிபாட்டுப் பொருட்களில் ஒன்றாக உள்ளது. இது இவரது சந்ததியினரால் பாதுகாக்கபட்டு வருகின்றது.

1. காசி காண்டம்
2. நைடதம்
3. கண்ணகி வழக்குரை
4. கண்ணகி குளிர்ச்சிக்கதை
5. கம்சன் அம்மானை
6. வைகுந்தம்மானை
7. வள்ளியம்மானை
8. மகாபாரதம்
9. திருச்செந்தூர்ப்புராணம்
10. கந்தபுராணம்
11. சித்திரக்கதை (சித்திரபுத்திரனார் கதை)
12. சோதிட நூல்கள்
13. வைத்திய வாகடம்
	1. சித்த வைத்திய வாகடம்,
	2. விட வைத்திய வாகடம்,
	3. மாட்டு வைத்திய வாகடம்,
	4. பிள்ளைப் பேற்று வைத்தியம்,
	5. சிறுபிள்ளை வாகடம்
14. சோதிட நிகண்டு
15. வைத்திய அகராதி
16. பிள்ளையார் கதை

#### பிரதிபண்ணிய பத்ததிகள்

1. கண்ணகி பத்ததி (தெய்வேந்திரன் பத்ததி, முனி பத்ததி, கூனற் பத்ததி, கொம்புப் பத்ததி)
2. மாரியம்மன் பத்ததி
3. காளி பத்ததி
4. வதனமார் பத்ததி
5. வைரவர் பத்ததி
**வீரராகவபுரம் நாகம் அய்யா (Veeraraghavapuram Nagam Aiya)** 1850 - 1917) இந்திய வரலாற்றாளரும், பொதுத்துறை அலுவலரும் ஆவார். இவர் திருவிதாங்கூர் கெஜட்டீர் என்ற முக்கியமான தகவல் தொகுப்பு நூலை உருவாக்கியவர்.

வாழ்க்கைக் குறிப்பு
-------------------

நாகம் அய்யா தமிழ்நாடு, திருநெல்வேலி மாவட்டம் வீரராகவபுரம் என்ற ஊரில் 1850 திசம்பரில் பிறந்தார். இவரது தாய்மொழி தெலுங்கு. இவரது முன்னோர் திருவனந்தபுரத்திற்கு குடியேறினார்கள். திருவனந்தபுரம் மன்னர் கல்லூரியில் பட்டப்படிப்பை 1870இல் முடித்தார். அக்கல்லூரியின் முதல் பட்டதாரி இவரேயாவார்.

1870லேயே இவர் அரசில் முதுநிலை எழுத்தராக நியமனமானார். 1872ல் வட்டாட்சியர் பதவி உயர்வு பெற்றார். 1883இல் திவான் பேசுகாராக [தலைமை கணக்காயர்] பதவி உயர்வு பெற்றார். 1875இல் 24 வயதான நாகம் அய்யா திருவிதாங்கூரின் முதல் மக்கள்தொகை கணக்கெடுப்புக்கு தலைமை அதிகாரியானார்.

ஆக்கம்
------

1904இல் சென்னை இராசதானியின் அரசு தகவல்தொகுதி (கெஜட்டீர்) போன்ற ஒன்றை திருவிதாங்கூருக்கும் உருவாக்கும் பொறுப்பு நாகமய்யாவுக்கு வழங்கப்பட்டது. இவரால் எழுதப்பட்டு 1906இல் வெளிவந்த திருவிதாங்கூர் கெஜட்டீர் இன்றும் அச்சில் உள்ளது.

இணைப்பு
-------

* V. Nagam Aiya பரணிடப்பட்டது 2011-07-21 at the வந்தவழி இயந்திரம், THE TRAVANCORE STATE MANUAL Vol.I
**பி. சி. ஸ்ரீராம்** திரைப்பட ஒளிப்பதிவாளர், இயக்குனர் ஆவார். இவர், சென்னை திரைத்துறைப் பயிலகத்தின் மாணவர்களுள் ஒருவராவார். இவர் இயக்கிய 'குருதிப்புனல்' எனும் திரைப்படம், ஆஸ்கார் விருதிற்காக அதிகாரப்பூர்வமாக பரிந்துரைக்கப்பட்டது. இயக்குனர் மணிரத்னத்துடன் இணைந்து நாயகன், அலைபாயுதே, மௌன ராகம், அக்னி நட்சத்திரம் திரைப்படங்களில் பணியாற்றினார்.

வாழ்க்கையும், கல்வியும்
-----------------------

இவரின் பூர்வீகம் பாலக்காடு. பிறந்தது 1956 இல். படித்தது வளர்ந்தது சென்னையில். இவரது பெற்றோர்: சந்திரமௌலி - சாந்தா. சென்னை திரைப்படக் கல்லூரியில் ஒளிப்பதிவாளருக்கான பயிற்சியை முடித்தார்.

பணிமுறை
-------

இவரது ஒன்பது வயதில் இவரின் தாத்தா பரிசளித்த 'பிரெளனி' கேமராவில் ஆரம்பித்தது இவரது ஒளிப்பதிவு. விளம்பரப் படங்கள், போஸ்டர்கள் என்று இவருக்கு பிடித்தமாதிரியாக இவருடைய திறமையை பயன்படுத்தி வருபவர்.

ஒளிப்பதிவாளராக
--------------

பி. சி. ஸ்ரீராம் ஒளிப்பதிவு செய்த திரைப்படங்களின் பட்டியல்:

* யாவரும் நலம் - 2009
* வரலாறு - 2006
* கண்ட நாள் முதல் - 2005
* வானம் வசப்படும் - 2004
* குஷி - 2001
* அலைபாயுதே – 2000
* முகவரி - 2000
* காதலர் தினம் - 1999
* முகம் - 1999
* குருதிப்புனல் - 1995
* மே மாதம் – 1994
* திருடா திருடா - 1993
* தேவர் மகன் - 1992
* மீரா - 1992
* கோபுர வாசலிலே - 1991
* கீதாஞ்சலி – 1989
* அபூர்வ சகோதரர்கள்- 1989
* அக்னி நட்சத்திரம் - 1988
* தூரத்து பச்சை - 1987
* நாயகன் - 1987
* மௌன ராகம் - 1986
* பூவே பூச்சூடவா - 1985
* மீண்டும் ஒரு காதல் கதை – 1984
* ஒரு வாரிசு உருவாகிறது - 1983
* நன்றி மீண்டும் வருக - 1982
* வா இந்தப் பக்கம் - 1982

தமிழ்த் திரையுலகின் முன்னணி ஒளிப்பதிவாளர்களான ஜீவா, கே. வி. ஆனந்த், கே. வி. குகன் ஆகியோர் பி. சி. ஸ்ரீராமிடம் உதவியாளர்களாக பணிபுரிந்துள்ளனர்.

இயக்குனராக
----------

* 1992ஆம் ஆண்டில் 'மீரா' எனும் தமிழ்த் திரைப்படத்தை முதன்முதலில் இயக்கினார்.
* தொடர்ந்து 'குருதிப்புனல்' எனும் திரைப்படம் (1995).
* ஒன்பது ஆண்டு இடைவெளிக்குப் பிறகு ‘வானம் வசப்படும்’ எனும் திரைப்படம் (2004)

விருதுகள்
---------

1988 ஆம் ஆண்டு - சிறந்த ஒளிப்பதிவிற்கான தேசிய திரைத்துறை விருது - 'நாயகன்' திரைப்படத்திற்காக

மேற்கோள்கள்
-----------

1. ↑  "35th National Film Awards" (PDF). International Film Festival of India. p. 41. 12 August 2012 அன்று பார்க்கப்பட்டது.
2. ↑  தினமணி தீபாவளி மலர்,1999,தலைசிறந்த தமிழர்கள். பக்கம்109

வெளி இணைப்புகள்
---------------

* பி. சி. ஸ்ரீராம் ஐ.எம்.டி.பி இணையத்தளத்தில்
**விழிப்பு நிலையில் மக்கள்** என்பது ஹொங்கொங் அரசாங்கம், ஹொங்கொங் மக்களை எப்பொழுதும் விழிப்பு நிலையில் வைப்பதற்காக மேற்கொள்ளும் நடவடிக்கைகள் மற்றும் அறிவுருத்தல்கள் போன்றவற்றைக் குறிக்கும்.

கட்டடக் கட்டுமாணப் பணி
----------------------

எடுத்துக்காட்டாக ஒரு வீட்டுத் தொகுதியோ ஒரு வானளாவி ஒன்றினதோ கட்டுமானப் பணிகள் நடைபெற்றுக்கொண்டிருக்கின்றன என்றால், அது என்ன கட்டடம், அதன் கட்டுமாணப்பணிகளை மேற்கொள்ளும் நிறுவனம் போன்றன பொதுமக்கள் அறியும் வண்ணம் விளம்பரப் பலகை இட்டிருக்க வேண்டும். கட்டட வடிவமைப்பு, அதன் விபரம் வெளிப்படுத்தப்பட்டிருக்க வேண்டும். அத்துடன் எத்தனை பேர் பணிப்புரிகிறார்கள், எத்தனையாம் திகதி கட்டுமாணப் பணி ஆரம்பம் ஆனது. எத்தனைப் பேருக்கு காயங்கள் ஏற்பட்டன என்பவற்றைக் கூட பொது மக்களின் பார்வைக்கு வெளியில் அறிவித்தல் பலகையில் இடவேண்டும்.

இன வேறுபாடு
-----------

ஹொங்கொங்கில் கண்டோனிசு மொழி பேசுவோரே 95% வீதம் உள்ளனர். ஏனையோர் 5% வீதம் மட்டுமே ஆகும். இருப்பினும் இனவேறுபாடு என்றால் என்ன அதனடிப்படையிலான சட்டங்கள். அவ்வாறான நிகழ்வுகள் ஏதேனும் நடந்தால் என்ன செய்ய வேண்டும், எங்கு முறையிட வேண்டும் எனும் அறிவுறுத்தல்களை தொடர்புடைய அமைப்புகள் மக்களுக்கு இலவசமாக அறிவிக்க வேண்டும். ஹொங்கொங் குடிவரவு திணைக்களம் சென்றால் இன வேறுபாடு சட்டமும் நானும் எனும் நூல் முழு அறிவுறுத்தலுடன் இலவசமாகவே பெற்றுக்கொள்ளலாம்.
**நானோ தானியங்கியல்** ( nanorobotics) என்பது நானோ மீட்டர் (10-9 மீட்டர்) அளவிலான மிக நுண்ணிய இயந்திரங்கள் பற்றிய இயல். இதனை உயிரியல் துறையில் பெரிதும் பயன்படுத்தலாம். இதன் இயந்திரங்கள் பயன்பாட்டுக்கு ஏற்ப பெயர் மாற்றப்படுகிறது. பொதுவாக இந்த தொழில் நுட்பத்தில் உருவாக்கப்படும் இயந்திரங்களை நானோ தானியங்கி என்று சொல்வார்கள்.

நானோ தானியக்கியம்
-----------------

நானோ தானியங்கி மிக நுண்ணியதாக இருப்பதினால் நுட்பமான பணிகளுக்கு பயன்படுத்தப்படும். இவை நானோ மரபணு , நானோ எறும்பு என்று இதன் வளர்ச்சி பெருகுவதுடன் , மரபணு , பக்டிரியா போன்ற நுண் உயிரி அல்லது நுண் பொருட்களை மாற்றி அமைக்க பயன்படும். நானோ தொழில்நுட்பத்தினால் பல ஆச்சரியப்படும் நுண் பணிகளை செய்ய முடியும் என்று அறிவியல் அறிஞர்கள் சொல்கிறார்கள். நானோ இயந்திரங்கள் இன்னும் கணிணி மாதிரிகளாக கூட முழுமையாக வடிவமைக்கப்படவில்லை.ஒரு சில நானோ இயந்திர பகுதிக்கூறுகள் மட்டுமே கணிணி மாதிரிகளாக வடிவமைக்கப்பட்டுள்ளன.அத்தகைய மாதிரிகளுக்கும் உறுதியான தாழ் ஆற்றல் வடிவ நிலைகள்(optimized energy state) இன்னும் காணப்பட முடியவில்லை.மேலும் இத்தகைய ஆற்றல் நிலைகளை கணக்கிட பல நூறு மணி நேர அவகாசம் தேவை.

இதனால் எதிர்கால நானோ தொழில்னுட்பத்தின் வளர்ச்சியே திறன் வாய்ந்த கணிணிகளை(super computers) சார்ந்துள்ளது.மேலும் இத்தகைய அணு பரிமான நுன் கட்டுப்பாடுகளுக்கு அணுவிலும் அளவு குறைவானவற்றை அதாவது மின் கூடுகளை (orbitals) கட்டுப்படுத்த வேண்டியுள்ளது.

ஆனால் இதுவறை அவைகளின் இயக்கங்கள் உயிரி சார் பொருட்களின் ஊடே எவ்வாறு இருக்க வேண்டும் என்பது பற்றிய கட்டுரைகள் உள்ளன.

நானோ அணுகுமுறைகள்
-----------------

பயோ-சிப் (biochip)

நுபாட் ( nubots) அல்லது நானோ மரபணு

**பக்டிரியால் அடிப்படையில்**

நானோ மருந்து ( nano medicine)

மேற்கோள்கள்
-----------
**வ. வேம்பையன்** (பிறப்பு 12 ஏப்ரல் 1936 மறைவு 28 ஆகத்து 2020) இவர் ஒரு தமிழ்த் தொண்டராகவும், திருக்குறள் பரப்புநராகவும், பகுத்தறிவாளராகவும் விளங்கி வந்தார். திருவள்ளுவர் பெயரில் தொடர் ஆண்டு பின்பற்ற வேண்டும் என்றும் அதையே தமிழ் ஆண்டாகக் கொள்ள வேண்டும் என்றும் தமிழ்ப் புத்தாண்டுத் தொடக்கம் "தை"த் திங்கள் முதல் நாள் என்று தமிழர்கள் அனைவரும் கொண்டாடவேண்டும் என்றும் நாற்பது ஆண்டுகளாகக் கருத்துகளைப் பரப்பி வருகிறார்.

பிறப்பு, படிப்பு, இல்லறம்
-------------------------

வேம்பையன் புதுக்கோட்டை மாவட்டம் வேம்பன்பட்டி என்னும் சிற்றூரில் பிறந்தார்.பள்ளி இறுதி வரை படித்தார். சுசிலா என்னும் நங்கையை மணந்தார். இவர்களுக்கு மூன்று ஆண் மக்கள்.தொல்காப்பியன், திருவள்ளுவன் இளங்கோ என்று அவர்களுக்கு நல்ல தமிழ்ப் பெயர்களைச் சூட்டினார்.

பணிகள்
------

இந்திரா காந்தி அணு ஆராய்ச்சி மையத்தில் உதவி அலுவலராகப் பணி செய்து பணி நிறைவு பெற்றார். அவர் கல்பாக்கத்தில் பணி நிமித்தம் வாழ்ந்து வந்தார்.

தமிழ்ப் பணி
-----------

வேம்பையன் தம் வழிகாட்டிகள் என்று ஐந்து சான்றோர்களைக் கொண்டு வாழ்ந்து வருகிறார். அவர்கள் திருவள்ளுவர், தந்தைபெரியார், அறிஞர்.அண்ணா, பாவேந்தர் பாரதிதாசன், தேவநேயப்பாவாணர் ஆவர். திருக்குறளைத் தமது வாழ்க்கை நூல் என்று கொண்டு ஒழுகி வருகிறார்.
பல்வேறு இலக்கிய, குமுகாய அமைப்புகளுடன் தொடர்பு கொண்டு வருபவர். தமிழ் இலக்கிய இதழ்களுக்குத் திங்கள் தோறும் இடைவிடாது பொருள் உதவி செய்து வருகிறார். தமிழ் நாள் காட்டி அட்டைகள் ஐம்பதாயிரம் அச்சடித்து அதன் மூலமாக
பொங்கல் திருநாள், தமிழ் ஆண்டு தொடக்கம் என்று நாற்பது ஆண்டுகளாகப் பரப்பி வருகிறார்.
தம் மக்கள் மூவருக்கும் தாலி இல்லாமல் பெட்டிப் பணம் பெறாமல் தன்மானத் திருமணம் செய்து வைத்தார்.

எழுதிய நூல்கள்
--------------

தமிழர் திருமணம்- செய்முறை விளக்கம் (முதல் பதிப்பு 2006)

பெயரில் என்ன இருக்கிறது? (முதல் பதிப்பு 2008)

வாழ்வியல் வழிகாட்டிகள் வள்ளுவர்-வள்ளலார் (2014)

சென்னைப் புறநகரான மறைமலை நகரில் வாழ்ந்து வரும் இவர், **ஐவர் வழி வேம்பையன்** என்று அன்புடன் அழைக்கப்படுகிறார். அங்கு
வள்ளுவர் மன்றம் என்னும் ஓர் அமைப்பைத் தோற்றுவித்து அதன் செயலாளராக இருந்து வருகிறார்.

பெற்ற விருதுகளும் சிறப்புகளும்
------------------------------

* பெரியார் விருது (1994 இல் திராவிடர் கழகம் வழங்கியது)
* பாவேந்தர் விருது (1992 இல் சென்னைத் தலைநகர்த் தமிழ்ச்சங்கம் வழங்கியது)
* இலக்கியச் சிற்பி (1996 இல் புதுச்சேரி அனைத்திந்தியத் தமிழ் எழுத்தாளர்கள் சங்கம் வழங்கியது)
* மேலும் செந்தமிழ்ச்செம்மல், தமிழ் மாமணி, பொதுநலப் புனிதர், அண்ணா விருது,பகுத்தறிவுச் சுடர், தமிழ்நிதி, சான்றோர் விருது எனப்

பல்வேறு தன்னார்வ அமைப்புகள் இவரைச் சிறப்பித்துள்ளன.

* திராவிட முன்னேற்றக் கழகத் தலைவர் மு.கருணாநிதி 15-09-1992 இல் முரசொலி நாளேட்டில் வேம்பையனின் கருத்துக்களையும் சிறப்புகளையும் பாராட்டித் தனியாக ஒரு மடல் எழுதினார் என்பது குறிப்பிடத்தக்கது.
* பொதிகைத் தொலைக்காட்சி, மக்கள் தொலைக்காட்சி,கலைஞர் தொலைக்காட்சி ஆகியவற்றில் நேர்காணல் நிகழ்ச்சிகளில் தோன்றிப்

பேசினார் என்பதும் குறிப்பிடத்தக்கது.

சான்றுகள்
---------

1. ↑  Staff (2005-07-19). "இந்திய- இலங்கை தமிழ்ச் சங்கங்களை ஒருங்கிணைக்க பழ. நெடுமாறன் முயற்சி". *tamil.oneindia.com*. 2021-11-11 அன்று பார்க்கப்பட்டது.
**வ.உ.சிதம்பரனார் பூங்கா** அல்லது **வ.உ.சி. பூங்கா** என்றழைக்கப்படும் பூங்காவானது, தமிழ்நாட்டிலுள்ள  ஈரோட்டில் அமைந்துள்ளது. இப்பூங்கா வளாகத்தில், பூங்கா மட்டுமின்றி, விளையாட்டு மைதானம், உள்விளையாட்டரங்கம், காலியிடம், ஆஞ்சநேயர் கோவில், அரசு அருங்காட்சியகம், சிறுவர் விளையாட்டரங்கம் உள்ளிட்டவை அமைந்துள்ளன. பத்திருபது ஆண்டுகளுக்கு முன், இங்கு வனவிலங்கு காட்சி சாலையும், சிறுவர்கள் பயணிக்கக்கூடிய தொடர்வண்டியும் இருந்தது, தற்போது இவை இல்லை. ஆண்டுதோறும் ஈரோடு புத்தகத் திருவிழா, வட்டரங்கு, விடுதலை நாள் விழா உள்ளிட்டவை, வ.உ.சி. பூங்கா மைதானத்தில் நடைபெறும்.

பூங்கா
------

பத்திருபது ஆண்டுகளுக்கு முன் வனவிலங்கு காட்சி சாலை, சிறுவர்கள் பயணிக்கக்கூடிய தொடர்வண்டி என பல்வேறு கேளிக்கைகளைக் கொண்டிருந்த இப்பூங்கா தற்போது பொலிவிழந்து காணப்படுகிறது. வெறும் மரங்களும், செடிகளும் மட்டுமே உள்ள இப்பூங்காவிற்கு காணும் பொங்கலன்று பெண்கள், குழந்தைகள் வந்து பொழுதைக் கழிக்கின்றனர்.

விளையாட்டு மைதானம்
------------------

முதன்மைக் கட்டுரை: வ உ சிதம்பரனார் பூங்கா மைதானம்
வ.உ.சிதம்பரம்பிள்ளையின் நினைவாக, இங்கு ஒரு கால்பந்தாட்ட மைதானம் உள்ளது. இவ்வளாகம், ஈரோடு மாநகராட்சியின் கட்டுப்பாட்டில் உள்ளது. தமிழகத்தின் விளையாட்டு வளர்ச்சித்துறையால் நிர்வகிக்கப்படுகிறது.

உள்விளையாட்டரங்கம்
------------------

இங்கு கால்பந்து, கைப்பந்து, கூடைப்பந்து, இறகுப்பந்து உள்ளிட்ட விளையாட்டுகளை நடத்துவதற்கும் வசதிகள் உள்ளன.

ஆஞ்சநேயர் கோவில்
----------------

ஈரோடு மாருதி ஆஞ்சநேயர் கோவில் இப்பூங்காவில் அமைந்துள்ளது. சனிக்கிழமை தோறும் சிறப்பு பூசைகள் செய்யப்படுகிறது.

அரசு அருங்காட்சியகம்
--------------------

ஈரோடு அரசு அருங்காட்சியகம், பூங்காவின் வாயிலில், விளையாட்டு மைதானத்திற்கு அடுத்துள்ளது. இங்கு பல்வேறு கல்வெட்டுகளும், மண்பாண்டங்களும், சில சிற்பங்களும் பாதுகாக்கப்பட்டு வருகின்றன.

சிறுவர் விளையாட்டரங்கம்
-----------------------

சிறுவர்களுக்கு எனத் தனியாக விளையாட்டரங்கம் உள்ளது. இது ஆஞ்சநேயர் கோவிலுக்கு எதிர்திசையில் அமைந்துள்ளது.

நீச்சல் குளம்
-------------

நீச்சல் பயிற்சி மற்றும் பொதுமக்கள் கட்டணம் செலுத்தி நீச்சல் செய்வதற்காகவும், நீச்சல்குளமும் இங்கு உள்ளது.

மேற்கோள்கள்
-----------

1. ↑  "ஈரோடு வ.உ.சி. பூங்காவில் கிரேட் இந்தியன் சர்க்கஸ் நாளை தொடங்குகிறது". செப்டம்பர் 20, 2015 அன்று பார்க்கப்பட்டது.
2. ↑  "Engagements". செப்டம்பர் 20, 2015 அன்று பார்க்கப்பட்டது.
3. ↑  "An occasion to savour". செப்டம்பர் 20, 2015 அன்று பார்க்கப்பட்டது.
4. 1 2  "Corporation begins works to improve VOC Park". The Hindu. February 18, 2010. செப்டம்பர் 20, 2015 அன்று பார்க்கப்பட்டது.
5. ↑  "Heavy rain throws life out of gear in Erode". செப்டம்பர் 20, 2015 அன்று பார்க்கப்பட்டது.
6. ↑  National Boxing Championship at Erode VOC Stadium

வெளி இணைப்புகள்
---------------

* வ உ சி மைதானம் - புத்தகத் திருவிழா
ஒப்பந்த கோட்பாட்டில், **சமிக்ஞை** (*signalling*) என்பது ஒரு கட்சி (முகவர் என அழைக்கப்படுகிறது) நம்பத்தகுந்ததாக தன்னை பற்றிய சில தகவல்களை மற்றோரு கட்சிக்கு (முதன்மையானவர் என அழைக்கப்படுகிறது) அளிக்கிறது. உதாரணமாக, மைக்கேல் ஸ்பென்சின் வேலைவாய்ப்பு சந்தை சமிக்ஞை மாதிரி, (சாத்தியமான) ஊழியர்கள் தங்கள் கல்வித் தகுதிகள் பெறுக்குவதன் மூலம் முதலாளியிடம் தங்கள் திறனை அளிக்கும் ஒரு சமிக்ஞையை அனுப்புகிறார்கள். நம்பகத்தன்மையின் தகவல் மதிப்பானது முதலாளித்துவத்தின் நம்பகத்தன்மையுடன் ஒப்பிடும் போது, அதிக திறன் மற்றும் குறைவான திறன் கொண்ட பணியாளர்களை பெற கடினமாக உள்ளது என்பதில் இருந்து நம்பப்படுகிறது. எனவே, தகுதி வாய்ந்த தொழிலாளர்கள் அதிக திறன் வாய்ந்த தொழிலாளர்களிடமிருந்து குறைந்த திறன் கொண்ட தொழிலாளர்களை வேறுபடுத்திக் காட்டுவதற்கு சமிக்ஞை செயல்படுத்துகிறது.

சுய-சமிக்ஞை என்பது தம்மைப்பற்றிய ஒரு தகவலைக் தாமாகவே கொடுப்பது.. ஒரு அணி வெல்லும் அல்லது இழக்க நேரிடும் என்று பந்தயம் கொடுக்கும் தன் சொந்த அடையாளத்தை பற்றி அனுப்பலாம்.

அறிமுக கேள்விகள்
----------------

சமிக்ஞை, சமச்சீரற்ற தகவல் முலமாக வேகத்தை எடுத்துக் கொண்டது. இது சில பொருளாதார பரிமாற்றங்களில், தகவலில் உள்ள ஏற்றத்தாழ்வுகள், பொருட்களின் பரிமாற்றத்திற்கான சாதாரண சந்தையை பாதிப்பை பற்றி கூறுகிறது. மைக்கேல் ஸ்பென்ஸ் 1973 ஆம் ஆண்டின் கட்டுரையில், இரண்டு கட்சிகளும் (முகவர் மற்றும் முதலாளி) சமச்சீரற்ற தகவலின் சமிக்ஞை பெற முடியும் என்று முன்மொழியப்பட்டது.

வேலை-சந்தை சமிக்ஞை
------------------

வேலை சந்தையில், சாத்தியமான ஊழியர்கள் நல்ல ஊதியம் அல்லது விலை தரும் முதலாளிகளுக்கு தங்கள் சேவைகளை விற்க முயல்கின்றனர். பொதுவாக, முதலாளிகள், நல்ல தொழிலாளர்களை வேலைக்கு அமர்த்த அதிக ஊதியங்களை கொடுக்க தயாராக இருக்கிறார்கள்.

(சுய-) சமிக்ஞை மற்றும் சூதாட்டம்
--------------------------------

சமிக்ஞை தாக்கங்கள் தங்கள் அடையாளங்கள் அல்லது பொறுப்புகளை தொடர்புடைய களங்களில். விருப்பமான விளையாட்டு அணி அல்லது அரசியல்வாதி போன்ற ஒரு குழு, நம்பிக்கை அல்லது இலட்சியத்திற்கான பந்தயம் அல்லது பந்தயம், பந்தயம் தேர்வு (அதாவது, அல்லது அதற்கு எதிராக) தனது அடையாளத்தை பற்றி ஒரு சமிக்ஞையை அனுப்புகிறது.முடிவு மீது பந்தயம் தனது அடையாளத்தை பற்றி ஒரு மறுபிரதிக் சமிக்ஞை அனுப்புகிறது, விளைவுக்கு எதிராக பந்தயம் ஒரு விளைவை முன் விட குறைவாக முக்கியம் என்று ஒரு சமிக்ஞை அனுப்புகிறது.

மேற்கோள்கள்
-----------

1. ↑  McKay, Ryan; Mijović-Prelec, Danica; Prelec, Dražen (2011-02-01). "Protesting too much: Self-deception and self-signaling". *Behavioral and Brain Sciences* **34** (1): 34–35. doi:10.1017/S0140525X10002608. பன்னாட்டுத் தர தொடர் எண்:1469-1825. .
2. ↑  Michael Spence (1973). "Job Market Signaling". *Quarterly Journal of Economics* **87** (3): 355–374. doi:10.2307/1882010. .
**காட்டபிரபா நதி** *(Ghataprabha river)* இந்தியாவிலுள்ள மகாராட்டிரா, கர்நாடகம், மற்றும் ஆந்திரப்பிரதேசம் ஆகிய மாநிலங்களின் வழியாக பாய்கின்ற கிருட்டிணா நதியின் வலது கரையிலுள்ள ஒரு முக்கியமான துணை நதியாகும். சிக்சங்கத்தில் இந்நதி கிருட்டிணா நதியுடன் சங்கமிப்பதற்கு முன்பு 283 கிலோமீட்டர் தொலைவிற்கு கிழக்கு நோக்கி பாய்கிறது. நதி படுகை 8,829 சதுர கிலோமீட்டர் அகலம் அளவிற்கு மகாராட்டிரா மற்றும் கர்நாடக மாநிலங்களில் பரவியுள்ளது.

பாலம்
-----

கோகாக் நீர்வீழ்ச்சிக்கு அருகிலுள்ள ஒரு தொங்கு பாலத்தை இந்த ஆறு கடக்கிறது. இந்த பாலம் 1800 ஆம் ஆண்டுகளின் பிற்பகுதியிலும் 1900 ஆம் ஆண்டுகளின் முற்பகுதியிலும் கட்டப்பட்டதாகும்.

மார்கண்டேய ஆறு
--------------

மார்கண்டேயா நதி காட்டபிரபா நதியின் துணை நதியாகும். கோகாக்கில் காட்டபிரபா நதியில் அதன் சங்கமத்தை அடைவதற்கு முன்பு இந்த நதி கோட்சினமலகி நீர்வீழ்ச்சியாக குதிக்கிறது.

மேற்கோள்கள்
-----------

1. ↑  David Denenberg. "Suspension Bridges crossing Ghataprabha River". Bridgemeister. 20 October 2012 அன்று பார்க்கப்பட்டது.
2. ↑  Morphometric Analysis of Markandeya River Sub Basin (MRSB), Belgaum District, Karnataka using Remote Sensing and Geographical Information System
3. ↑  Markandeya river
**தர்மம் எங்கே**  (*Dharmam Engey*) 1972 இல் வெளிவந்த தமிழ்த் திரைப்படம் ஆகும். இத்திரைப்படத்தை ஏ. சி. திருலோகச்சந்தர் எழுதி இயக்கியுள்ளார். சாந்தி பிலிம்ஸ் நிறுவனம் சார்பில் பெரியண்ணா தயாரித்துள்ளார். இத்திரைப்படத்திற்கு எம். எஸ். விஸ்வநாதன் இசையமைத்துள்ளார். சிவாஜி கணேசன், ஜெயலலிதா ஆகியோர் முக்கியக் கதாப்பாத்திரத்தில் நடித்துள்ளனர்.

நடிகர்கள்
---------

* சிவாஜி கணேசன்
* ஜெயலலிதா

தயாரிப்பு
---------

தர்மம் எங்கே, திரைப்படமானது நடிகர் திலகம் சிவாஜி கணேசன் இதற்கு முன் நடித்த தெய்வ மகன் திரைப்படத்தின் வெற்றியை தொடர்ந்து அவரது சொந்த படத்தயாரிப்பு நிறுவனமான சாந்தி பிலிம்சில் தயாரிக்கப்பட்டது. மேலும் இத்திரைப்படம் இதற்கு முன்பு சிவாஜி கணேசன் நடித்த சிவந்த மண் திரைப்படத்தின் சாயலில் கதை அம்சத்தோடு படமாக்கப்பட்ட போதிலும் ரசிகர்களிடையே சிவந்த மண் திரைப்படத்தின் வெற்றியை முறியடிக்க முடியவில்லை பெரும் தோல்வி படமாக அமைந்தது. ஆனால் இப்படத்தின் பாடல்கள் கண்ணதாசன் வரிகளில் இன்று வரை மிகவும் ரசித்து கேட்கும் பாடலாக காலம் கடந்தும் நிற்கிறது.

தர்மம் எங்கே திரைப்படம் தமிழ்நாட்டில் கடலூர் மற்றும் ஏ.வி.எம். படப்பிடிப்புக் கூடம் ஆகிய இடங்களில் படமாக்கப்பட்டது.

வெளியீடு
--------

1972ஆம் ஆண்டு ஏப்ரல் மாதம் வெளியாகவேண்டிய தர்மம் எங்கே திரைப்படம், சூலை மாதம் 15ஆம் தேதி இத்திரைப்படம் திரையரங்குகளில் வெளியானது.

மேற்கோள்கள்
-----------

1. ↑  "Dharmam Engay Tamil Film EP Vinyl Record by MS Viswanathan". *Mossymart*. 19 August 2022 அன்று மூலதளத்திலிருந்து பரணிடப்பட்டது எடுக்கப்பட்டது. 19 August 2022 அன்று பார்க்கப்பட்டது.
2. ↑  Ragunathan, A. V. (26 January 2012). "'Thane' did not spare even sand dunes". *The Hindu*. .
3. ↑  Randor Guy (14 June 2017). "Dharmam Engey (1972)". *The Hindu*. .
4. ↑  "தர்மம் எங்கே" (in ta). *Dina Thanthi*. 15 March 1972.
5. ↑  "151-160". *nadigarthilagam.com*. 4 March 2016 அன்று மூலதளத்திலிருந்து பரணிடப்பட்டது எடுக்கப்பட்டது. 2 September 2014 அன்று பார்க்கப்பட்டது.
வார்ப்பிரும்பிலான ஓர் சமையல் கலன்.
**வார்ப்பிரும்பு**  (*Cast iron*) இரும்பு அல்லது இரும்புக் கலவையை நீர்மநிலைக்கு மாறுமாறு காய்ச்சி வார்ப்பு அல்லது அச்சுகளில் ஊற்றி திண்மநிலைக்கு குளிர்வித்துப் பெறும் இரும்பு வகை ஆகும். பொதுவாக இது கசடிரும்பு அல்லது பன்றியிரும்பிலிருந்து தயாரிக்கப்படுகிறது. கலவை மாழையில் உள்ள தனிமங்களால் உடையும்போது இதன் வண்ணம் பாதிப்படைகிறது. **வெள்ளை வார்ப்புரும்பில்** கார்பைடு துகள்கள் இருப்பதால் விரிசல்களை நேராகச் செல்ல அனுமதிக்கிறது. வெண்கருமை வார்ப்புரும்பு கிராபைட்டு தகடுகளை கொண்டிருப்பதால் விரிசல்களை திசைமாற்றி பல சிறு விரிசல்களை உருவாக்குகிறது.

இதன் முதன்மை கலவை உறுப்புகளாக கரிமம் (C) மற்றும் சிலிகான் (Si) உள்ளன. கரிமத்தின் பங்கு 2.1 முதல் 4 wt% ஆகவும் மற்றும் சிலிகானின் பங்கு 1 முதல் 3 wt% ஆகவும் உள்ளது. கரிமத்தின் அடக்கம் மிகக் குறைவாக உள்ள இரும்பு எஃகு எனப்படுகிறது. எனவே இவற்றை இரும்பு-கரிமம்-சிலிகான் கலவை மாழையாகக் கருதலாம். இதன் திண்மமாகும் அடிப்படையை இருபொருட்சேர்வை இரும்பு-கரிமம் நிலைமாற்ற வரிவடிவத்திலிருந்து பெறலாம். இந்தக் கலவைகள் பெரும்பாலும் இரும்பு-கரிமம் அமைப்பின் எளிதுருகு புள்ளிக்கு அண்மையில் இருப்பதால் இதன் உருகுநிலை பொதுவாக 1,150 °C (2,100 °F) முதல் 1,200 °C (2,190 °F) வீச்சகளில் உள்ளது. இது கலப்பற்ற இரும்பின் உருகுநிலையை விட 300 °C (572 °F) குறைவாகும்.

மென்றகடாக்கத்தக்க வார்ப்பிரும்பைத் தவிர்த்து பிற வார்ப்பிரும்புகள் நொறுங்கும் தன்மை உடையன. இதன் பண்புகளான குறைந்த உருகுநிலை, நல்ல பாய்மம், வார்க்கத்தக்க தன்மை, சிறந்த இயந்திர வினைமை, உருமாற்ற எதிர்ப்பு மற்றும் தேய்தல் எதிர்ப்பு ஆகியவற்றால் வார்ப்பிரும்பு பல பொறியியல் செயல்பாடுகளுக்கு சிறந்தப் பொருளாக விளங்குகிறது. குறிப்பாக குழாய்கள், இயந்திரங்கள், தானுந்துத் தொழில் உதிரிபாகங்கள் (உருளைத் தலைபாகம், உருளைத் தொகுதி, பல்லிணைப் பெட்டி) ஆகியவற்றைத் தயாரிக்கப் பயன்படுத்தப்படுகின்றது. இது துருவினால் செயலிழப்பதில்லை.

மேலும் படிக்க
-------------

* John Gloag and Derek Bridgwater, *A History of Cast Iron in Architecture*, Allen and Unwin, London (1948)
* Peter R Lewis, *Beautiful Railway Bridge of the Silvery Tay: Reinvestigating the Tay Bridge Disaster of 1879*, Tempus (2004) ISBN 0-7524-3160-9
* Peter R Lewis, *Disaster on the Dee: Robert Stephenson's Nemesis of 1847*, Tempus (2007) ISBN 978-0-7524-4266-2
* George Laird, Richard Gundlach and Klaus Röhrig, *Abrasion-Resistant Cast Iron Handbook*, ASM International (2000) ISBN 0-87433-224-9

வெளி இணைப்புகள்
---------------

விக்கிமீடியா பொதுவகத்தில்,  
 ***வார்ப்பிரும்பு***   
என்பதின் ஊடகங்கள் உள்ளன. 

* Metallurgy of Cast Irons, Cambridge University
* Paper on the Tay bridge disaster
* Cast Iron In China and Europe பரணிடப்பட்டது 2010-05-27 at the வந்தவழி இயந்திரம்
வார்டன்பெர்க் சக்கரம்
'*வார்டன் பெர்க் சக்கரம்'***(Wartenberg wheel)** என்பது  *வார்டன் பெர்க் ஊசிச் சக்கரம்* அல்லது *வார்டன் பெர்க் நரம்புச்சக்கரம்* என்றும் அழைக்கப்படுகிறது. இது நரம்பு மருத்துவப் பயன்பாட்டிற்கான கருவி ஆகும். ராபர்ட் வார்டன் பெர்க் (Robert Wartenberg), (1887-1956) சருமத்திலுள்ள நரம்புகளின் உணர்திறனை அறிய இச்சக்கரத்தை வடிவமைத்தார். இது தோல் மீது படிப்படியாக உருட்டப்படும் போது நரம்புகளின் உணர்திறனை அறிய முடிகிறது.

பயன்பாடு
--------

பொதுவாக, வார்டன் பெர்க்  சக்கரம் துருப்பிடிக்காத எஃகினாலான 7 அங்குல (18 செமீ) நீளக் கைப்பிடியுடன் தயாரிக்கப்படுகிறது. சக்கரத்தைச் சதையின் மீது சுழற்றியவுடன் வரிசையாக அமைக்கப்பட்டுள்ள கூர்மையான ஊசிகள், தோல் மீது படிப்படியாகப் பரவுகின்றன. ஒற்றைப்பயன் நெகிழி (Disposable) வார்டன் பெர்க் சக்கரமும் கிடைக்கிறது. ஆரோக்கிய காரணங்களுக்காக இந்தச் சாதனங்கள் மீண்டும் மீண்டும் பயன்படுத்தப்படுவதில்லை.

பிற துறைகளில் பயன்பாடு
----------------------

வார்டன் பெர்க் சக்கரம் போன்ற ஒரு அமைப்பு, காகிதத்திலிருந்து துணிகளுக்கு, உருவங்களைப் பதியச் செய்யப் பயன்படுகிறது. இவ் வகை சக்கரங்களில் மரத்தாலான கைப்பிடி இருக்கும்.

மேற்கோள்கள்
-----------

1. ↑  Lehrner J. e.a.: *Klinische Neuropsychologie: Grundlagen - Diagnostik - Rehabilitation*, Springer, 2005, S. 135, ISBN 3-211-21336-8, here online
2. ↑  Kornhuber E. e.a.: *Die neurologische Untersuchung*, Birkhäuser, 2005, p. 16, ISBN 3-7985-1444-5, here online

மேலும் படிக்க
-------------

* Phillip Miller, Molly Devon, William A. Granzig: *Screw the Roses, Send Me the Thorns: The Romance and Sexual Sorcery of Sadomasochism.* Mystic Rose Books 1995, ISBN 0-9645960-0-8
1912 ஆண்டு பதிப்பின் தலைப்பு பக்கம்
**வார் ஆப் த பட்டன்ஸ், எ நாவல் ஆப் மை டுவல்த் இயர்**  (முழு பெயர்) என்பது பிரஞ்சின், ஃப்ரான்ச் காம்டேவில் இருந்து லூயிஸ் பெர்கார்ட் எழுதிய ஒரு பிரஞ்சு புதினமாகும். இது 1912 இல் வெளியிடப்பட்டது. இது ஃப்ரான்ச் காம்டே பகுதியில் இருந்த இரு போட்டி மிகுந்த கிராமங்களான லாங்கர்வெர்னே மற்றும் வெல்ரேன்ஸை ஆகியவற்றைச் சேர்ந்த இரண்டு கும்பல்களுக்கு இடையில் நடைபெறும் "போர்" பற்றி விவரிக்கிறது. நாவலாசிரியர் தான் இரண்டு ஆண்டுகள் கல்வி பயின்ற கிராமமான லாண்டிரேஸை கதைக்களமாக பயன்படுத்தியுள்ளார். புதினத்தின் பெயரானது போரின் முக்கிய இலக்கான எதிரணியில் இருந்து அவர்களின் சட்டை மற்றும் கால்சட்டையிலிருந்து துண்டித்து கூடிய வரை அதிகமான பொத்தான்களை பெற வேண்டும் என்பதில் இருந்து உருவானது. கதையின் பெரும்பாலான பகுதி லாங்கர்வர்னே குழந்தைகளின் பார்வையில் இருந்து சொல்லப்படுகிறது.

கதைச் சுருக்கம்
---------------

லாங்கர்வர்னேயின் சிறுவன் லெப்ராக் தலைமையில் ஒரு படையும் வெல்ரேன்ஸை சேர்ந்த அஸ்டெக் டி கய்ஸ் தலைமையில் மற்றொரு படையுமாக இவர்களில் எவரும் கருணையின்றி ஒருவருக்கு ஒருவர் குச்சிகள், கற்கள் மற்றும் வெறும் கையால் சண்டையிட்டுக்கொள்கின்றனர்.

எதிர்பாராதவிதமாக எதிரிகளிடம் சிக்கும் அனைவரின் பொத்தன்களும், காலணி கட்டு கயிறுகளும் வெட்டப்பட்டு அவமானத்துடன் வீட்டிற்கு துரத்தப்படுவதுடன் இதனால் வீட்டில் பெற்றோரிடம் அடியும் வாங்கவேண்டிய நிலை ஏற்படும்.

லெப்ராக் சண்டையில் வெல்ல வேண்டும் என்ற ஆசைக்காக முறையற்ற போர்முறையைக் கையாண்டான். அதாவது தங்கள் படையின் துணிகளுக்கு சேதம் நேராமல் தடுக்க நிர்வாணமாகவும் அதையும் மீறி சேதம் நேருமானால் உடனடியாக அவற்றை தைக்க சிறுமிகளை வைத்திருந்தான்.

மேற்கோள்கள்
-----------

1. ↑  "The War of the Buttons (2011 film adaptation)". 26 September 2011. 2022-12-13 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* France
* BnF data
* ஜெர்மனி

 |
**வைகைச் செல்வன்** என்பவர் தமிழக அரசியல்வாதி, எழுத்தாளர் மற்றும் கவிஞர். மதுரை மாவட்டம், பேரையூர் வட்டம், சிலைமலைப்பட்டி எனும் கிராமத்தைச் சேர்ந்த இவர், "இணைய இதழ்கள் - ஓர் ஆய்வு" எனும் தலைப்பில் ஆய்வு செய்து முனைவர் பட்டம் பெற்றுள்ளார். இவர் அ.இ.அ.தி.மு.கவில் இளைஞர் - இளம்பெண்கள் பாசறையின் மாநிலச் செயலாளராக 2013 செப்டம்பர் 5 ஆம் நாள் வரை பதவி வகித்தார். இதற்கு முன்பாக 17 ஆண்டுகள் அ.இ.அ.தி.மு.க.வின் இலக்கிய அணிச்செயலாளராக இருந்து வந்தார்.

அமைச்சர்
--------

2011 ஆம் ஆண்டு நடைபெற்ற தமிழ்நாடு சட்டமன்றத் தேர்தலில், அருப்புக்கோட்டை சட்டமன்றத் தொகுதியின் உறுப்பினராகத் தேர்வு செய்யப்பட்டார். 2012, அக்டோபர் 6 முதல் 2013, பிப்ரவரி 27 வரை தமிழ்நாடு அரசின் தலைமைக் கொறடாவாக செயல்பட்டு வந்தார். 2013, பிப்ரவரி 28 அன்று தமிழ்நாடு அரசின் பள்ளிக்கல்வித்துறை அமைச்சராக நியமிக்கப்பட்டு பொறுப்பேற்றுக் கொண்டார்.  2013 செப்டம்பர் 5 ஆம் நாள் அமைச்சர் பதவியில் இருந்து நீக்கப்பட்டார்.

குடும்பம்
---------

இவருக்கு முத்துச்செல்வி என்கிற மனைவியும், நற்றிணை, நற்றமிழ் என்கிற ஜெயஸ்ரீ எனும் இரு மகள்களும் இருக்கின்றனர்.

பதிப்பகம்
---------

இவர் நற்றிணை பதிப்பகம் என்னும் நூல் வெளியீட்டு நிறுவனத்தை நடத்தி வருகிறார்.

எழுதியுள்ள நூல்கள்
------------------

1. வடக்கை வெல்லும் தெற்கு
2. வைகைச்செல்வன் கவிதைகள்
3. சில்லுக்கருப்பட்டி (சிறுகதைகள்)
4. திருக்குறள் நவீன உரை
5. உயர்திரு
6. அனுமதி இலவசம்
7. கனவோடு வெகுதூரம் (நாவல்)

விருதுகள்
---------

* திருவள்ளுவர் விருது - 2021

மேற்கோள்கள்
-----------

1. ↑  "தமிழக புதிய அமைச்சர்கள் பதவியேற்பு". தினமலர். 01 மார்ச்சு 2013 அன்று பார்க்கப்பட்டது. Check date values in: `|accessdate=` (உதவி)
2. ↑  "புதிய அமைச்சர்கள் பதவியேற்பு : கவர்னர் ரோசய்யா பதவிப் பிரமாணம் செய்து வைத்தார்". தினகரன். 2013-02-28 அன்று மூலம் பரணிடப்பட்டது. 01 மார்ச்சு 2013 அன்று பார்க்கப்பட்டது. Check date values in: `|accessdate=` (உதவி)
3. ↑  அமைச்சர் வைகைச்செல்வன் பதவியில் இருந்து நீக்கம் 05 September 2013 04:55 PM IST  தினமணி பார்த்த நாள் 5.9.2013
4. ↑  "திருவள்ளுவர் விருது, சித்திரைத் தமிழ்ப் புத்தாண்டு விருதுகள் அறிவிப்பு". *Dinamani*. 2021-04-11 அன்று பார்க்கப்பட்டது.

வெளி இணைப்புகள்
---------------

* வைகைச் செல்வன் குறித்த தகவல்கள்
**வைக்கம் விஜயலட்சுமி** (பிறப்பு: 7 அக்டோபர் 1981) காயத்ரிவீணை எனும் அரியதோர் இசைக்கருவி இசைப்பதில் தேர்ந்தவரும் திரைப்படப் பின்னணிப் பாடகியும் ஆவார். செல்லுலாய்டு என்னும் மலையாளத் திரைப்படத்தின் மூலமாக இவர் திரைத்துறையில் அறிமுகமானார்.

1981 ஆம் ஆண்டில் விஜயதசமி நாளன்று முரளீதரன், விமலா இணையருக்கு ஒரே மகளாய்ப் பிறந்தவர் விஜயலட்சுமி. இவர் பிறந்த இரண்டொரு நாட்களுக்குப் பிறகு இவரது பெற்றோருக்குத் தங்கள் மகள் தீர்க்கவியலாப் பார்வைக் குறைபாடு பெற்றிருப்பது தெரிய வந்தது. பின்னர் இவர்களது குடும்பம் சென்னைக்கு இடம் பெயர்ந்தது. மிகச்சிறுவயதிலேயே ஒலிநாடாக்களில் வரும் பாடல்களை அப்படியே இராகம் தாளம் பிறழாமல் பாடும் விஜயலட்சுமியின் திறனைக் கண்ட அவர் தந்தை எம்.எஸ். அம்மா, ஜேசுதாஸ், மகாராஜபுரம் சந்தானம் ஆகியோரின் செவ்வியல் ஒலிநாடாக்களைக் கேட்கும்படிச் செய்தார்.

சிறுவயதில் கிடைத்தவொரு வீணையில் பாட்டு வாசிக்கப் படித்தார் விஜயலட்சுமி. பின்னர் இவரது தந்தை ஒற்றைக் கம்பி வீணை ஒன்றை அமைத்தளித்தார். இதன் காரணமாக இவருக்கு ஒற்றக்கம்பி வீணை காயத்ரி என்ற பெயர் கிட்டியது. குன்னக்குடி வைத்தியநாதன் அவர்களே இந்த வீணைக்கு காயத்ரிவீணை என்னும் பெயரை அளித்தவர்.

ஜே. சி. டேனியல் குறித்து வெளியான மலையாளத் திரைப்படமான செல்லுலாய்டில் இவர் பாடிய காட்டே காட்டே (காற்றே காற்றே..) எனும் பாடல் இவரைப் பலரறியச் செய்தது.
**வைக்கிங் ஓல்வர் எரிக்சன்** (*Viking Olver Eriksen*) நோர்வே நாட்டைச் சேர்ந்த ஓர் அணு இயற்பியலாளர் ஆவார். 1922 ஆம் ஆண்டு ஏப்ரல் மாதம் 14 ஆம் தேதியன்று இவர் பிறந்தார். 

நோர்வே நாட்டிலுள்ள இசுடாவங்கர் நகரில் எரிக்சன் பிறந்தார். 1951 ஆம் ஆண்டு கணிதம் மற்றும் இயற்கை அறிவியல் பாடங்களில் கேண்டு ரியல் எனப்படும் பட்டம் பெற்றார். நோர்வே நாட்டின் கெகெல்லர் கிராமத்திலுள்ள 
அணுக்கரு நிறுவனத்தில் 1952 ஆம் ஆண்டு இயற்பியல் துறையின் தலைவராக பணியில் சேர்ந்தார். இந்த நிறுவனம் இப்போது நோர்வே தொழில்நுட்ப நிறுவனம் என்ற பெயரால் அழைக்கப்படுகிறது. 1965 ஆம் ஆண்டில் இந்த பதவியை விட்டு நீங்கி உதவி இயக்குனரானார். 1968 ஆம் ஆண்டில் சிறிது காலம் நிர்வாக இயக்குநராக இருந்தார். 1971 ஆம் ஆண்டு முதல் 1982 ஆம் ஆண்டு வரை நிரந்தர அடிப்படையில் இந்தப் பதவியை வகித்தார்.

கிழக்கு நோர்வே பகுதியில் உள்ள விகென் மாகாணத்தின் இலில்லெசுட்ரோம் நகராட்சியில் 2014 ஆம் ஆண்டு மார்ச்சு மாதம் 6 ஆம் தேதியன்று தனது 91 ஆவது வயதில் இவர் காலமானார்.

மேற்கோள்கள்
-----------

1. ↑   "Eriksen, Viking Olver". *Aschehoug og Gyldendals Store norske leksikon*. (2007). Kunnskapsforlaget.
2. ↑  SNL: Viking Olver Eriksen bio

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* France
* BnF data
* United States
* நெதர்லாந்து

 |
| மற்றவை | 
* IdRef

 |
**'வைக்கிங் கலை'** (Viking Art Style) என்பது, ஐரோப்பிய நாடுகளில் ஒன்றான ஸ்காண்டினேவியாவில் உள்ள கலை வடிவம் ஆகும். வைக்கிங் மக்கள் வாழ்ந்த முற்காலத்தில் இந்த கலை உயிர்ப்புடன் இருந்தது. செல்டிக் நாடுகளில் இருந்த கலை வடிவங்களையும், ரோமானியரின் கலைவடிவங்களையும் ஒத்திருக்கும். இது 'நார்சியக் கலை' எனவும் அறியப் படுகிறது.

வரலாறு
------

'வைக்கிங்' இன மக்களுக்கு 'நார்ஸ்மென்' என்ற பொதுப் பெயரும் வழக்கில் இருந்தது. 'நார்ஸ்மென்' என்ற சொல்லிற்கு 'வடக்குப் பகுதி மக்கள்' என்பது பொருள். அவர்கள் நார்வேயின் வடக்குப் பகுதிகளில் வாழ்ந்ததால், இந்தப் பெயர் ஏற்பட்டது. அடிப்படையில் இவர்கள் கடல் வாணிகம் செய்தவர்கள். எனினும் கடல் வாணிகப் பாதுகாப்பிற்காக இவர்கள் அமைத்து வைத்திருந்த படை காலப் போக்கில் போர்ப் படையாக மாறியது. இவர்கள் கி.பி. 793 முதல் கி.பி. 1066 வரை ஐரோப்பாவின் பல நாடுகளையும் ஆண்டனர். முரட்டுத் தனமான ஆற்றல் கொண்ட படை அவர்களிட்ம் இருந்தது. படையெடுத்துச் சென்று கைப்பற்றும் நாடுகளையும் இடம்பெயர்ந்து சென்று குடியேறிய புதிய நிலப் பகுதிகளையும் அவர்கள் 'வைக்கிங் குடியேற்றங்கள்' என அமைத்து ஆண்டனர். அவர்கள் செழிப்புடன் இருந்த காலத்தில் அவர்களால் வளர்க்கப் பட்டுப் பயன்பாட்டில் இருந்த கலையே 'வைக்கிங் கலை' எனப்பட்டது. இவ் வைக்கிங் கலையில் பல உட்பிரிவு வகைகள் இருந்தன. அவற்றுள் 'ப்ரொவ', 'ஓசெபெர்கு', 'போர்ரே', 'ஜெலிங்கெ', 'மாம்மென்', 'ரிங்கரைக்' மற்றும் 'யுர்னெஸ்' ஆகியன குறிப்பிடத் தக்க வகைகளாகும்.

### ஓசெபெர்கு வகை

'ஓசெபெர்கு' வகையில், விலங்குகளைப் படங்களில் வரையும் கலை. பழங்காலத்தில் கடல்பகுதிகளில் கண்டெடுக்கப்பட்ட கப்பலின் நினைவாக 'ஓசெபெர்கு' எனப் பெயரிடப்பட்டது. அந்தக் கப்பலில் மரத்தாலான கலைப் பொருட்கள் பல கண்டெடுக்கப்பட்டன-

* ஓசெபெர்கு கப்பலின் வளைவுஓசெபெர்கு கப்பலின் வளைவு
* ஓசெபெர்கு கலைஓசெபெர்கு கலை
* அருங்காட்சியகத்தில் ஓசெபெர்கு கப்பல்அருங்காட்சியகத்தில் ஓசெபெர்கு கப்பல்

### போர்ரே வகை

Bronze pendant from Hedeby
'போர்ரே' வகையில் மரத்தில் விலங்குகளைக் குறிக்கும் வடிவங்கள் அமைக்கப் பட்டிருந்தன. 'போர்ரெ' வகையானது, ஒழுங்கு செறிந்த பூ மற்றும் கலைநயம் மிக்க வளைகோடுகள் அமைந்த வேலைப்பாடுகளை உள்ளடக்கியது. இது பத்தாம் நூற்றாண்டு வரையில் புழக்கத்தில் இருந்த்து. வைக்கிங் குல மக்கள் வாழ்ந்த பகுதிகளிலும் குடியேற்றப் பகுதிகளிலும் பரவலாக இருந்தது. ஆபரணங்களையும், நகையையும் அலங்கரிக்கவும், குடியிருப்பு வீடுகள் மற்றும் வீட்டுத் தளவாடங்களின் அலங்கார வேலைகளுக்கும் கப்பல்களின் மர வேலைப்பாடுகளுக்கும் இந்தக் கலை வகை பயன்படுத்தப்பட்டது,

படங்கள்
-------

* ஒசெர்பெர்கு கலையில் செய்த வளைவுஒசெர்பெர்கு கலையில் செய்த வளைவு
* அர்னஸ் ஸ்டேவ் தேவாலயம்அர்னஸ் ஸ்டேவ் தேவாலயம்

சான்றுகள்
---------

1. ↑  "*The Broa/Oseberg Style* (Viking Art Styles)". 2014-02-01 அன்று மூலம் பரணிடப்பட்டது. 2014-03-07 அன்று பார்க்கப்பட்டது.
2. ↑  *Viking Ship from Oseberg* (The Viking Rune: All Things Norse)
3. 1 2  The article *osebergstil* in *Nationalencyklopedin* (1994).
4. ↑  *The Borre Style, c. AD 840 – 970*  (Viking Art Styles)
[*தொடர்பிழந்த இணைப்பு*]

இணைப்புகள்
----------

* புரோவா, ஓசேபர்க் கலை வடிவங்கள்
[*தொடர்பிழந்த இணைப்பு*]
**வார்விக் விண்ட்ரிட்ஜ் ஆம்ஸ்ட்ராங்** (*Warwick Windridge Armstrong*; 22 மே 1879 - 13 சூலை 1947) ஒரு முன்னாள் ஆஸ்திரேலிய துடுப்பாட்ட வீரர் ஆவார்.இவர் 1902 மற்றும் 1921 க்கு இடையில் 50 தேர்வுத் துடுப்பாட்டப் போட்டிகளில் விளையாடினார். ஒரு பன்முக வீரரான, இவர் 1920 மற்றும் 1921 க்கு இடையில் பத்து தேர்வுத் துடுப்பட்டப் போட்டிகளில் ஆஸ்திரேலியாவின் தலைவராக இருந்தார்.அதில் எட்டு தேர்வு போட்டிகளில் வென்றார் மற்றும் இரண்டு போட்டிகளில் தோற்றார். இவரின் தலைமையிலான ஆத்திரேலியத் துடுப்பாட்ட அணி 1920 ஆம் ஆண்டில் இங்கிலாந்தில் சுற்றுப் பயணம் செய்து ஆஷஸ் தொடரில் விளையாடியது. அந்தத் தொடரில் 5-0 எனும் கணக்கில் ஆத்திரேலியத் துடுப்பாட்ட அணி தொடரை இங்கிலாந்துத் துடுப்பட்ட அணியிடம் இழந்தது.2000 ஆம் ஆண்டில் ஆஸ்திரேலிய துடுப்பாட்ட ஹால் ஆஃப் ஃபேமில் இவர் சேர்க்கப்பட்டார்.

ஆரம்ப கால வாழ்க்கை
------------------

ஆம்ஸ்ட்ராங் 1879 ஆம் ஆண்டில் விக்டோரியன் நகரமான கினெட்டனில் பிறந்தார். ஜான் மற்றும் இவரது மனைவி அமெலியா (நீ ஃப்ளின்) ஆகியோரின் மூத்த மகனாகப் பிறந்தார்.ஜான் ஒரு ஆங்கிலிகன் ; அமெலியா ஒரு கத்தோலிக்கராக இருந்தார்.  ஆம்ஸ்ட்ராங் குடும்பம் 1880 ஆம் ஆண்டில் மெல்போர்னுக்கு குடிபெயர்ந்தது. விக்டோரியாவின் எமரால்டு ஹில்லின் உள் புறநகரில் குடியேறியது. 1888 ஆம் ஆண்டில் விக்டோரியாவின் வடக்கு கால்பீல்டில் உள்ள "அரா க்ளென்" என்ற பரம்பரை வீட்டிற்குச் சென்றனர். 

மெல்போர்னில் உள்ள தனியார் பள்ளிகளின் குழுவான பள்ளிகள் சங்கத்தின் உறுப்பினரான *கம்லோடன்* பள்ளியில் ஆம்ஸ்ட்ராங் பயின்றார். 1893 ஆம் ஆண்டில் , இவர் பள்ளி லெவன் அணியில் இடம் பெற்றார். ஆம்ஸ்ட்ராங் அருகிலுள்ள கால்பீல்ட் துடுப்பாட்ட சங்கத்தில் சேர்ந்தார் மற்றும் 15 வயதில் சங்கத்தின் மூத்தார் அணியில் விளையாடினார். 

19 வயதில் பள்ளியை விட்டு வெளியேறிய ஆம்ஸ்ட்ராங் தனது தந்தையின் முன்னாள் சங்கமான தென் மெல்போர்னில் ஆஸ்திரேலிய தேர்வுத் துடுப்பாட்டத் தலைவர் ஹாரி ட்ராட் தலைமையில் சேர்ந்தார்.  ஆம்ஸ்ட்ராங் சிறப்பான திறனை வெளிப்படுத்தினார்.அதில் பல்கலைக்கழகத் துடுப்பாட்ட அணிக்கு எதிராக,101 ஓட்டங்கள் எடுத்தார் இவரது முன்னாள் துடுப்பாட்ட சங்கமான செயின்ட் கில்டாவுக்கு எதிராக 173 ஓட்டங்கள் எடுத்தார்.  ஜனவரி 1899 இல் ஹோபார்ட்டில் டாஸ்மேனியா துடுப்பாட்ட அணிக்கு எதிராக விக்டோரியா துடுப்பாட்ட அணியினைப் பிரதிநிதித்துவப்படுத்த இவர் தேர்ந்தெடுக்கப்பட்டார், அணியில் ஏழு பேரில் ஒருவராக முதல் தரத் துடுப்பாட்டப் போட்டியில் இவர் அறிமுகமானார்.அந்தத் தொடரில் சிறப்பாக விளையாடிய இவர் 6 மற்றும் 33 ஓட்டங்களையும் 27 நிறைவுகள் வீசி 78 ஓட்டங்களை விட்டுக் கொடுத்து 4 இழப்புகளைக் கைப்பற்றினார்.

சொந்த வாழ்க்கை
--------------

ஜூலை 1913 இல், நியூ சவுத் வேல்ஸின் ரிவரினா பகுதியில் அதிக அளவிலான நிலங்களை வைத்திருந்த ஒரு செல்வந்த ஐரிஷ் ஆஸ்திரேலிய ஆயர் மகளான அய்லின் ஓ'டோனலை மணந்தார்.  வாகா வாகாவிற்கு எதிரான போட்டியில் ஆம்ஸ்ட்ராங் மெல்போர்ன் துடுப்பாட்ட அணிக்காக விளையாடிய போது இவரைச் சந்தித்தார்.  ஆம்ஸ்ட்ராங்கும் இவரது புதிய மனைவியும் மெல்போர்னில் குடியேறினர், 1935 ஆம் ஆண்டில் வணிக காரணங்களுக்காக சிட்னியின் புறநகர்ப் பகுதியான எட்ஜெக்லிஃப் நகருக்குச் சென்றனர்.

சான்றுகள்
---------

1. ↑  Haigh, pp. 7–14.
2. ↑  Haigh, p. 17.
3. ↑  Haigh, p. 29.
4. ↑  Haigh, p. 30.
5. ↑  Haigh, pp. 30–31.
6. ↑  Haigh, p. 246.
7. ↑  Haigh, pp. 204–206.
8. ↑  Haigh, p. 406.

உசாத்துணைகள்
------------

* Gideon Haigh (2001). *The Big Ship: Warwick Armstrong and the making of modern cricket*. Melbourne: Text. பன்னாட்டுத் தரப்புத்தக எண்:1-877008-84-2.
**வைக்கோல் அறுவடை திருவிழா** என்பது இந்தியாவில் டிசம்பர் மாதம் நடைபெறும் மிசோரம் திருவிழாவாகும்.  மிசோரம் மக்களின் மொழியில் **பாவ்ல் குட்** என்று அழைக்கப்படும். *பாவ்ல்* என்றால் "வைக்கோல்" என்று அர்த்தம். எனவே பாவ்ல் குட் என்றால் வைக்கோல் அறுவடை திருவிழா என்று பொருள்படும். இது பொதுவாக டிசம்பரில் அறுவடை முடிந்த பிறகு இரண்டு நாட்களுக்கு ஒரு முக்கியமான திருவிழாவாகக் கொண்டாடப்படுகிறது.  இது மிசோரம் மக்களின் முக்கிய பண்டிகைகளில் ஒன்றாகும்,

தோற்றம்
-------

கி.பி. 1450 முதல் 1700 வரையிலான காலப்பகுதியில் மிசோரம் மக்கள் தியாவ் நதிக்கு அருகில் வாழ்ந்த காலப்பகுதியிலிருந்து இத்திருவிழாவின் தோற்றம் தொடங்குகிறது. ஒரு குறிப்பிட்ட காலத்தில் தொடர்ந்து மூன்று ஆண்டுகளாக கடுமையான பஞ்சம் ஏற்பட்டது. நான்காம் ஆண்டில் அமோக விளைச்சல் ஏற்பட்டது. இவ்வாறு ஏராளமான விளைச்சலைக் கொடுத்த கடவுளுக்கு நன்றி செலுத்தும் செயலாக மக்கள் இந்த வைக்கோல் அறுவடை திருவிழாவைக் கொண்டாடுகிறார்கள்.

கொண்டாட்டம்
-----------

திருவிழாவின் போது சாவ்ங்நாட் எனப்படும் சடங்கு கடைப்பிடிக்கப்படுகிறது. அந்த சடங்கின் முக்கியமே இறைச்சி மற்றும் முட்டை சேர்க்கப்பட்டுள்ள விருந்து தான். சாவ்ங்நாட் சடங்கின் போது ஒவ்வொரு குடும்பத்தின் தாயும் அவரது குழந்தைகளும் இந்த திருவிழாவின் நோக்கத்திற்காக பிரத்யேகமாக கட்டப்பட்ட நினைவு மேடையில் அமர வைக்கப்பட்டு முதலாவது தாய் தனது குழந்தைகளுக்கு இறைச்சி மற்றும் முட்டைகளை ஊட்டுகிறார், பின்பதாக குழந்தைகள் தங்கள் தாய்க்கு முட்டை மற்றும் இறைச்சியுடன் உணவளிக்கிறார்கள். இறைவன் இம்மக்களை குழந்தைகளாக கருதி உணவூட்டுவதை நினைவு கூர்ந்து இந்த சடங்கு கடைபிடிக்கப்படுகிறது..

மேற்கோள்கள்
-----------

1. ↑  Barthakur, Dilip Ranjan (2003). *The Music And Musical Instruments of North Eastern India*. Mittal Publications. பக். 55. பன்னாட்டுத் தரப்புத்தக எண்:978-81-7099-881-5.. பார்த்த நாள்: 8 August 2012.
2. ↑  Pachuau, Rintluanga. *Mizoram: A Study in Comprehensive Geography*. Northern Book Centre. பன்னாட்டுத் தரப்புத்தக எண்:9788172112646. .
3. ↑  Lalthangliana, B.. *Culture and folklore of Mizoram*. பன்னாட்டுத் தரப்புத்தக எண்:9788123026589.. பார்த்த நாள்: 10 December 2018.
கட்டணத் தொலைக்காட்சி உடன் குழப்பிக் கொள்ளாதீர்கள்.
**காட்சிக்கு-காசு**  (*pay-per-view*, **PPV**) அல்லது **காட்சிக்கு கட்டணம்** எனப்படுவது தொலைக்காட்சி சந்தாதாரர்கள் கட்டணம் செலுத்தி தாங்கள் விரும்பும் நிகழ்ச்சியை தனிப்பட்ட முறையில் காணக்கூடிய சேவையாகும். விளம்பரத் தடங்கல்கள் இன்றி காணக்கூடியதாகவும் இருக்கும். விரும்பிய நேரத்தில் காணக்கூடிய கோரிய நேரத்து ஒளிதம் அமைப்புகளைப் போலன்றி, இச்சேவை வழங்குனர் கட்டணம் செலுத்திய அனைவரும் ஒரே நேரத்தில் காட்சியைக் காணுமாறு ஒளிபரப்புவர். இந்த நிகழ்ச்சிகளைக் காட்சித்திரை வழிகாட்டிகள் மூலமோ தானியங்கி தொலைபேசி அமைப்புகள் மூலமோ நேரடிப் பயனர் தொடர்பாளர் மூலமோ வாங்க ஏற்பாடு செய்யப்பட்டிருக்கும். இவ்வகையில் பொதுவாக திரைப்படங்கள், விளையாட்டு நிகழ்வுகள் மற்றும் மனமகிழ்வு நிகழ்ச்சிகள் வழங்கப்படுகின்றன.

தமிழ் திரைப்படத்துறையில் முதன்முறையாக கமல்ஹாசன் நடித்து வெளியிட்டுள்ள விஸ்வரூபம் திரைப்படம் டிடிஎச் தொலைக்காட்சிகளில் காட்சிக்கு காசு முறைமையில் ரு.1000 ($ 18.2) கட்டணத்தில் பிப்.2இல் வெளியிடப்பட உள்ளது.

சான்றுகோள்கள்
-------------

1. ↑  "டிடிஎச்,ல் பிப். 2ம் தேதி விஸ்வரூபம் வெளியீடு : கமல் அறிவிப்பு". தினகரன் நாளிதழ். சனவரி 15, 2013. 2013-01-16 அன்று மூலம் பரணிடப்பட்டது. சனவரி 21, 2013 அன்று பார்க்கப்பட்டது.

வெளி இணைப்புகள்
---------------

* Capsule history at Museum of Broadcast Communications பரணிடப்பட்டது 2009-02-17 at the வந்தவழி இயந்திரம்
**வைகைச் சமவெளி** என்பது தமிழ் நாட்டின் தென்பகுதியில் உள்ள ஆறுகளில் ஒன்றான வைகை ஆற்றின் சமவெளியில் தொல்லியல் ஆய்வாளர்களால் மேற்கொள்ளப்பட்ட அகழ்வாராய்ச்சிகள் நடைபெற்ற சமவெளி பகுதிகளைக் குறிக்கும். தமிழ்நாட்டில் பழனி மலைப் பகுதியிலிருந்து பாயும் இந்த வைகைச் சமவெளியில் ஆதி இரும்புக் காலத் தொல்லியல் தலங்கள் பரவிக் காணப்படுகின்றன எனவும், தமிழ்நாட்டில் மிக முற்பட்ட பண்பாட்டு முன்னேற்றங்கள் காணப்பட்ட ஓரிடம் இதுவென்றும் தொல்பொருள் ஆய்வாளரும், வரலாற்றாய்வாளருமான கா. இந்திரபாலா அவர்கள் தனது ஆய்வுகளில் வெளியிட்டுள்ளார். இந்த வைகைச் சமவெளியின் மேற்குப் பகுதியிலேயே வரலாற்றுக்கு முற்பட்ட தொல்லியல் தலங்கள் பல காணப்படுகின்றனவாம். அங்கு இடைக் கற்கால மக்கள் வாழ்ந்ததற்கான சான்றாதாரங்களாக குறுங்கற் கருவிகள் பல கிடைத்துள்ளன

இரும்புக் காலச் சவ அடக்கங்களும் கல் வட்டங்களும்
-----------------------------------------------

பழனிமலை தொடக்கம் மதுரை வரையுள்ள பகுதியில் இடையிடையே ஆதி இரும்புக் காலத்துக்குரிய சவ அடக்கங்களும், கல் வட்டங்களும் உள்ளன. குறிப்பாக மதுரைப் பகுதியில் ஆதி இரும்புக் காலத்துக்குரிய பல சவ அடக்கங்கள் பல நெருக்கமாக காணப்பட்டன.

பாண்டியரின் தலைநகரம்
--------------------

இடைக் கற்கால மற்றும் ஆதி இரும்புக் காலத் தொல்லியல் அகழ்வாய்வுகள் இடம்பெற்ற வைகைச் சமவெளி பகுதிகளில் ஒன்றான, மதுரை பாண்டியரின் தலைநகராக மிக பின்னரான காலப் பகுதியிலேயே மாறியுள்ளது.

சான்றுகள்
---------

1. ↑  கா. இந்திரபாலா. இலங்கையில் தமிழர்: பக்கம் 94
2. ↑   பக்கம் - 94